Rozhodnutie Komisie
z 20. augusta 2002,
ktorým sa mení a dopĺňa rozhodnutie 97/569/ES s cieľom doplniť rumunské zariadenie vyrábajúce výrobky zo zveriny z voľne žijúcej zveri
(oznámené pod číslom dokumentu C(2002) 3102)
(Text s významom pre EHP)
(2002/671/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach ustanovovania predbežných zoznamov zariadení tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybolovu alebo živé dvojchlopňové lastúrniky, na prechodné obdobie [1], naposledy zmenené a doplnené rozhodnutím 2001/4/ES [2], najmä na jeho článok 2 ods. 1,
keďže:
(1) Rozhodnutím Komisie 97/569/ES [3], naposledy zmeneným a doplneným rozhodnutím 2002/74/ES [4], boli ustanovené predbežné zoznamy zariadení tretích krajín, z ktorých členské štáty povoľujú dovoz mäsových výrobkov.
(2) Rumunsko doručilo Komisii podrobné informácie o zariadení vyrábajúcom výrobky zo zveriny z voľne žijúcej zveri spolu so zárukami, že úplne spĺňa príslušné veterinárne požiadavky spoločenstva a že v opačnom prípade sa jeho vývozné aktivity do Európskeho spoločenstva pozastavia.
(3) Pre Rumunsko sa preto môže ustanoviť predbežný zoznam zariadení vyrábajúcich výrobky zo zveriny z voľne žijúcej zveri, a rozhodnutie 97/569/ES by sa preto malo príslušne zmeniť a doplniť.
(4) Opatrenia stanovené v tomto rozhodnutí sú v súlade so stanoviskom Stáleho výrobu pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Text v prílohe k tomuto rozhodnutiu sa dopĺňa do prílohy k rozhodnutiu 97/569/ES.
Článok 2
Toto rozhodnutie je adresované členským štátom.
V Bruseli 20. augusta 2002